el el el el el el el el el el el el el el el el el el el el el el el el el el es en en pt es en es el el el el el el el el el el el el el en el el el el el el el en el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el nds el el el el fr el el el el el el el en en en en en en en en en en en en
Σύλλογος Προσωπικού: Κοινό ψήφισμα ενάντια στο προωθούμενο νομοσχέδιο για την τηλεργασία • ΣΕΚΕΣ για Δημόσια ΕΥΔΑΠ
Καλωσήρθατε! Συνδεθείτε στον λογαριασμό σας
Forgot your password? Get help
Ανακτήστε τον κωδικό σας
Ένας κωδικός πρόσβασης θα σταλθεί με e-mail σε εσάς.
Σύλλογος Προσωπικού: Κοινό ψήφισμα ενάντια στο προωθούμενο νομοσχέδιο για την τηλεργασία
Στο τελευταίο ΔΣ του συλλόγου αποφασίστηκε να συμμετάσχουμε μαζί με άλλα σωματεία σε κοινό ψήφισμα ενάντια στο προωθούμενο νομοσχέδιο για την τηλεργασία.
Αναλυτικά το κοινό ψήφισμα:
«Τα σωματεία που υπογράφουμε αυτή την ανακοίνωση – ψήφισμα καλούμε τα συνδικάτα και τους εργαζόμενους στους κλάδους που αξιοποιείται η τηλεργασία να παλέψουν ενάντια στην αντιλαϊκή πολιτική της κυβέρνησης και επιχειρηματικών ομίλων να μονιμοποιήσουν με νέο νόμο αυτή τη νέα μορφή «ευέλικτης» εργασίας που έρχεται να προστεθεί στις δεκάδες ελαστικές μορφές εργασίας που προϋπήρχαν της πανδημίας.
Στοχεύουν με νομοσχέδιο που θα καταθέσουν στη Βουλή να διατηρήσουν το «διευθυντικό δικαίωμα» στην επιβολή αυτής της νέας μορφής ευέλικτης εργασίας. Επιδιώκουν με μεγαλύτερη αποφασιστικότητα να καταργήσουν όσα δικαιώματα μας έχουν απομείνει.
Σκοπός κυβέρνησης και μεγαλοεργοδοτών είναι η ένταση της εκμετάλλευσης σε συνθήκες κρίσης ώστε να πληρώσουν πάλι οι εργαζόμενοι τα σπασμένα.
Πληρώσαμε πολλά – Δεν θα πληρώσουμε ξανά
Τους μήνες της καραντίνας που οι εργαζόμενοι ήρθαν αντιμέτωποι με τις συνέπειες της τηλεργασίας, έβγαλαν πλέον τα συμπεράσματά τους. Η τηλεργασία δεν έρχεται, όπως διατείνονται οι εργοδότες μας, για να φέρει το «σύγχρονο» και την «πρόοδο». Αντίθετα, μας επιστρέφει δεκαετίες πίσω, αφού:
Καταργεί κάθε διάκριση ανάμεσα στον εργάσιμο και μη εργάσιμο χρόνο.
Αυξάνει την εντατικοποίηση της εργασίας.
Απομονώνει τον εργαζόμενο από το χώρο εργασίας κι από τους συναδέλφους του, με αποτέλεσμα να μπαίνουν εμπόδια στην κοινωνική και συνδικαλιστική του δράση.
Εισάγει μεθόδους χαφιεδισμού, ακόμη και μέσα στα σπίτια των εργαζομένων (κάμερες, άλλες τεχνικές υποδομές «ελέγχου» της απόδοσης κλπ.).
Ενώ ο εργοδότης μειώνει τα λειτουργικά του κόστη, οι εργαζόμενοι καλούνται να πληρώνουν ξανά και ξανά για τις ανάγκες της εργασίας τους (τεχνικό εξοπλισμό, ίντερνετ, φωτισμός, ανατομική καρέκλα, θέρμανση κλπ.).
Ο εργαζόμενος βρίσκεται ακόμα πιο εκτεθειμένος σε προβλήματα υγείας, όπως μυοσκελετικά, νοητική και οπτική κόπωση, που δεν αναγνωρίζονται πλέον και σαν επαγγελματικές ασθένειες. Δεν υπάρχουν συνθήκες υγείας και ασφάλειας. Δυναμώνουν το στρες και άλλες αρνητικές ψυχολογικές συνέπειες.
Δυνάμωσε η εκμετάλλευση ειδικά στις νέες γυναίκες που είχαν την ίδια στιγμή να φροντίσουν μικρά παιδιά και ηλικιωμένους.
Η τηλεργασία αξιοποιήθηκε από τους εργοδότες ως μέσο απεργοσπασίας, αφού συνάδελφοι πιέστηκαν να εργαστούν από το σπίτι μέρες απεργίας.
Αξιοποιήθηκε ως μέσο καταπάτησης αργιών και άδειας. Σε περιπτώσεις συνδυάστηκε με την αναστολή της εργασίας, εντείνοντας το φαινόμενο της μαύρης – αδήλωτης εργασίας.
Τα προσωπικά δεδομένα πελατών και εργαζομένων δεν διαφυλάσσονται.
Η τηλεργασία, ως ευέλικτη μορφή που συνδυάζεται με τις άλλες μορφές υποαπασχόλησης, χτυπά τη σταθερή και μόνιμη δουλειά με δικαιώματα.
Το νομοσχέδιο της κυβέρνησης αποτελεί νέο χτύπημα στα εργασιακά μας δικαιώματα
Το νομοσχέδιο κατοχυρώνει την τηλεργασία στις τόσες μορφές ευελιξίας, ενώ προβλέπει ότι θα μπορεί να συνδυάζεται με αυτές.
Οι διατάξεις για το ωράριο αποτελούν προκλητική κοροϊδία αφού κανείς ελεγκτικός μηχανισμός δεν μπορεί να ελέγχει εξατομικευμένα, 24 ώρες το 24ωρο, το ωράριο για εκατοντάδες χιλιάδες εργαζόμενους.
Προβλέπει τη δυνατότητα στον εργοδότη να βάζει τον εργαζόμενο σε «τηλε-ετοιμότητα», απαιτώντας τη διαρκή διάθεση του εργαζόμενου για δουλειά όλη την μέρα.
Εισάγει και νέους μηχανισμούς χαφιεδισμού και ελέγχου των εργαζομένων μέσα στο σπίτι του, πλάι σε όσους παλιούς λειτουργούν ήδη.
Απαιτεί από τον εργαζόμενο να βάλει βαθιά το χέρι στην τσέπη, μετατρέποντας την υγεία και ασφάλεια σε «ατομική ευθύνη» και δίνει πολλαπλές δυνατότητες στους επιχειρηματικούς ομίλους να μην υποχρεώνονται στην κάλυψη του κόστους της τηλεργασίας.
Κοροϊδία αποτελεί και η ίδρυση Τμήματος Ελέγχου Τηλεργασίας στο Σώμα Επιθεώρησης Εργασίας, με την τεράστια υποστελέχωση του Σώματος, αλλά και τις ίδιες τις κατευθύνσεις που επιβάλλουν οι κυβερνήσεις, υπηρετώντας την πολιτική της εκμετάλλευσης και της «εργασιακής ειρήνης» μεταξύ εργαζομένων και εργοδοτών.
Για τους εργαζόμενους, εκσυγχρονισμός και πρόοδος δεν είναι η δουλειά χωρίς ωράριο, η διαθεσιμότητα στην εργοδοσία 24 ώρες το 24ωρο, η πλήρης ανατροπή της οικογενειακής και κοινωνικής ζωής. Πρόοδος είναι η μείωση του εργάσιμου χρόνου, η σταθερή δουλειά με δικαιώματα για όλους, η κατάργηση κάθε μορφής «ευελιξίας», οι μισθοί και τα δικαιώματα με βάση τις ανάγκες. Πρόοδος είναι η αξιοποίηση της τεχνολογίας και της επιστήμης να γίνονται εργαλείο ευημερίας για τους εργαζόμενους και όχι η ένταση αυτής της βαρβαρότητας.
Απαιτούμε να μην κατατεθεί το νομοσχέδιο για την τηλεργασία.
Να καταργηθούν οι αντεργατικές διατάξεις και οι ΠΝΠ που περιλαμβάνουν και την τηλεργασία.
Να μην υπάρξει καμία σκέψη για μονιμοποίηση της τηλεργασίας.
Η επιστροφή στους χώρους δουλειάς να ολοκληρωθεί σε σύντομο χρονικό διάστημα, τηρώντας τις αποστάσεις, εξασφαλίζοντας κατάλληλους χώρους και με όλα τα απαραίτητα μέτρα. Να υπάρχει γιατρός Εργασίας σε μόνιμη βάση.
Να θεωρηθούν άκυρες οι απολύσεις που έγιναν στις συνθήκες της πανδημίας.
Σταθερό και συνεχές ωράριο, 7ωρο – 5ήμερο, να καταργηθούν οι ελαστικές σχέσεις εργασίας, καμιά διευθέτηση του χρόνου εργασίας, σαφής διάκριση εργάσιμου – μη εργάσιμου χρόνου.
Αποκλειστικά δημόσια και δωρεάν αναβαθμισμένες δομές στήριξης της οικογένειας (βρεφονηπιακοί σταθμοί, Κέντρα Δημιουργικής Απασχόλησης Παιδιών και Αμεα, μονάδες φροντίδας ηλικιωμένων, «Βοήθεια στο Σπίτι» κλπ.).
Καλούμε σε απογευματινή συγκέντρωση στο κέντρο της Αθήνας εάν κατατεθεί το νομοσχέδιο στη Βουλή».
Προηγούμενο άρθροΟΜ.Ε. ΕΥΔΑΠ: Στις 28 & 29/9 το Εκλογοαπολογιστικό Συνέδριο της ΟΜΕ
Επόμενο άρθροΣωματείο Αποχέτευσης ΕΥΔΑΠ: “Σημαντική νίκη – δικαίωση στον αγώνα για άμεσες προσλήψεις”
Τα ενυπόγραφα άρθρα εκφράζουν τις απόψεις των συγγραφέων τους
ΠΕΡΙΣΣΟΤΕΡΑ ΣΤΗΝ ΙΔΙΑ ΚΑΤΗΓΟΡΙΑ
Σύλλογος Επιστημονικού Προσωπικού: Αποφάσεις Γ.Σ – Συμμετοχή στην 3ωρη στάση εργασίας την Πέμπτη 6/10/2022
Σωματείο Αποχέτευσης: Αποτελέσματα αρχαιρεσιών 2022
ΟΜΕ ΕΥΔΑΠ: 3ωρη στάσης εργασίας 12:00-15:00 την Πέμπτη 6/10/2022 – Εκλογοαπολογιστικό Συνέδριο 1-2/11/2022
ΕΣΚ ΕΥΔΑΠ: “Επείγον – Καταγγελία”
ΕΑΚΕ Αποχέτευσης: “Για την αλλαγή, ψηφίζουμε όλοι ΕΝΙΑΙΑ ΑΝΕΞΑΡΤΗΤΗ ΚΙΝΗΣΗ”
εισάγετε το σχόλιό σας!
παρακαλώ εισάγετε το όνομά σας εδώ
έχετε εισάγει εσφαλμένη διεύθυνση ηλεκτρονικού ταχυδρομείου!
παρακαλώ εισάγετε εδώ την ηλεκτρονική σας διεύθυνση
αποθηκεύστε το όνομα, το ηλεκτρονικό ταχυδρομείο και τον ιστότοπό μου σε αυτό το πρόγραμμα περιήγησης για την επόμενη φορά που θα σχολιάσω.
© Copyright 2012 - 2022 ΣΕΚΕΣ ΓΙΑ ΔΗΜΟΣΙΑ ΕΥΔΑΠ
Χρησιμοποιούμε cookies στον ιστότοπο μας για να βελτιώσουμε την εμπειρία χρήστη. Παντώντας "Αποδοχή" συναινείτε στην χρήση όλων των cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.